Ολοκληρώθηκε με επιτυχία η συμμετοχή της Ύδρας στην World Travel Market, στο Λονδίνο!


H Ένωση Ξενοδόχων Ύδρας, μετά από μια υπερεντατική οργανωτική προσπάθεια και με τη βοήθεια όλων, του Δημάρχου, της Τοπικής Εκκλησίας, Συμβούλων, των Μελών μας και των Επαγγελματιών του νησιού, έφερε σε πέρας με μεγάλη επιτυχία την αποστολή της Ύδρας, ως Destination,  στη Διεθνή Έκθεση Τουρισμού του Λονδίνου.

Η Ύδρα ενωμένη, συμφιλιωμένη, παρουσίασε τις μοναδικές ομορφιές της και την απαράμιλλη γοητεία της σε μια σειρά από σοβαρούς τουριστικούς πράκτορες και δημοσιογράφους μεταξύ των οποίων το BBC WORLD και το CONDE NAST TRAVELLER.

Tώρα απαιτείται από όλους μας η συνέχεια της προσπάθειας με προσκλήσεις φιλοξενίας για μια επιτόπου γνωριμία των όσων προφορικά είπαμε και επιδώσαμε με usb, dvd και φυλλάδια. 
Βασιζόμενοι στη δυναμική που δημιουργήθηκε ευελπιστούμε να κάνουμε την Ύδρα όχι απλώς χώρο επίσκεψης αλλά πραγματικά ποιοτικό Προορισμό. Αυτό εξαρτάται από όλους μας. 

Θεωρούμε απαραίτητο να ευχαριστήσουμε όλους τους φορείς και τα άτομα που συνετέλεσαν στην επιτυχία του μοναδικού αυτού εγχειρήματος!

Αναφέρουμε το Δήμαρχο κ. Γιώργο Κουκουδάκη που έλαβε την πρωτοβουλία συμμετοχής στην έκθεση, την Ιερά Μητρόπολη με τη συμμετοχή του Γενικού Αρχιερατικού Επιτρόπου, πατρός Ακινδύνου με νέα φυλλάδια για τα Μοναστήρια, τον κ. Παναγιώτη Ράππα για το design και την παρουσίαση της Ύδρας, την κα Έλενα Βότση, την κα Κατερίνα Μαραγκού της ΚΕΔΥ, τον κ. Roger Green  και όσους ασχολήθηκαν με την προπαρασκευή της έκθεσης.
 
[bookmark: _GoBack]Τέλος ευχαριστούμε θερμά όλους τους Χορηγούς μας που έκαναν δυνατή την υλοποίηση αυτής της ομαδικής προσπάθειας να φέρουμε την Ύδρα στο προσκήνιο σε μια από τις σημαντικότερες διοργανώσεις παγκοσμίως!

Για την Ένωση Ξενοδόχων Ύδρας

